Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 4 Pv 525/12/1105	Bratislava V, 2.8.2012
EEČ : 2-12-375-2012

U Z N E S E N I E

Trestná vec:	obvinený XXXXX 
Trestný čin:	pytliactvo podľa § 181d odsek 1 Trestného zákona číslo 140/1961 Zbierky zákonov v znení zákona číslo 171/2003 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Dňa XXXXX v čase asi o 21,40 hodine bol v lokalite XXXXX na vodnom diele XXXXX v Bratislave zadržaný hliadkou Pohotovostnej motorizovanej jednotky, Krajského riaditeľstva Policajného zboru v Bratislave počas toho, ako lovil ryby  bez príslušného povolenia na svoj rybársky prút značky BYRON TELE, červeno-striebornej farby s navijakom značky D.A.M Qick SE 130.
lebo je trestné stíhanie neprípustné podľa § 9 odsek 1 písmeno d
Odôvodnenie:
Poverený príslušník PZ, Okresného riaditeľstva PZ pre Bratislavu V, Obvodného oddelenia Petržalka juh uznesením pod číslom ČVS: XXXXX zo dňa XXXXX podľa § 163 odsek 1 Trestného poriadku účinného do 31.12.2005 vzniesol obvinenie XXXXX pre prečin pytliactva podľa § 181d odsek 1 Trestného zákona účinného do 31.12.2005 na tom skutkovom základe že:

- Dňa XXXXX v čase asi o 21,40 hodine bol v lokalite XXXXX na vodnom diele XXXXX v Bratislave zadržaný hliadkou Pohotovostnej motorizovanej jednotky, Krajského riaditeľstva Policajného zboru v Bratislave počas toho, ako lovil ryby  bez príslušného povolenia na svoj rybársky prút značky BYRON TELE, červeno-striebornej farby s navijakom značky D.A.M Qick SE 130.

Dňa 19.07.2012 predložil poverený príslušník PZ Okresnej prokuratúre Bratislava V vyšetrovací spis spolu s návrhom na zastavenie trestného stíhania z dôvodu, že obv. XXXXX zomrel.

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Zo spisového materiálu vyplýva, že skutku uvedeného v uznesení o vznesení obvinenia zo dňa 23.07.2003 pod spisovou značkou XXXXX sa dopustil obvinený XXXXX, čo je potvrdené výpoveďami svedkov XXXXX, XXXXX, XXXXX a XXXXX, ako aj listinnými dôkazmi nachádzajúcimi sa vo vyšetrovacom spise	

Z úmrtného listu vydaného dňa XXXXX zväzok XXXXX ročník XXXXX strana XXXXX por. č. XXXXX vyplýva, že XXXXX, narodený XXXXX v Prahe, Česká republika zomrel dňa XXXXX
	
V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak ako to je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Emil Poprac
prokurátor